সৈয়দা ইসাবেলা

সৈয়দা ইসাবেলা (২৪ ডিসেম্বর ১৯৪২ – ১২ জানুয়ারি ২০১৩) একজন বাংলাদেশি লেখক ও মুক্তিযোদ্ধা ছিলেন। ভাষা আন্দোলনে গুরুত্বপূর্ণ অবদানের জন্য বাংলাদেশ সরকার তাকে ২০২১ সালে মরণোত্তর একুশে পদক প্রদান করেন।

 প্রাথমিক জীবন 
সৈয়দা ইসাবেলা ২৪ ডিসেম্বর ১৯৪২ সালে বাবার বাড়ি সিরাজগঞ্জের বাণীকুঞ্জে জন্মগ্রহণ করেন। তার পিতা সৈয়দ মোহাম্মদ ইসহাক সিরাজী ও মাতা আছিরুন নেছা খন্দকার দু'জনেই শিক্ষক ছিলেন। তার বড় চাচা সৈয়দ ইসমাইল হোসেন সিরাজী। লেখাপড়া করেন কলকাতার সাখাওয়াৎ মেমোরিয়াল বিদ্যালয়ে। তার স্বামী আনোয়ার হোসেন রতু মুক্তিযোদ্ধা ছিলেন। তাদের পাঁচ মেয়ে এবং এক ছেলে।

 কর্মজীবন 
সৈয়দা ইসাবেলা পেশাগত জীবনে ১৯৭৩ সাল থেকে ২০০২ সাল পর্যন্ত গৌরী আরবান বালিকা উচ্চ বিদ্যালয়ের প্রধান শিক্ষক ছিলেন। অবসর জীবনে ২০০২ সালে সাহিত্যচর্চা শুরু করেন। মুক্তিযুদ্ধে স্বামীর সাথে বিশেষ ভূমিকা পালন করেন রৌমারী অঞ্চলে।

 গ্রন্থ 
সৈয়দা ইসাবেলা বিভিন্ন বিষয়ে প্রায় গ্রন্থ রচনা করেন যার ২২ টি বই প্রকাশিত হয়। তার উল্লেখযোগ্য গ্রন্থের মধ্যে রয়েছে:

 পুরুষোত্তম, 
 নারীর মন, 
 কাছে থেকে দেখা, 
 যাদুর প্রদীপ, 
 ফিরে পাওয়া, 
 শেষ বেলার বন্ধু,  
 মুক্তিযুদ্ধে আমি, 
 মহাতীর্থ ঘুরে এলাম, 
 স্মৃতিকথা।

 মৃত্যু 
সৈয়দা ইসাবেলা ২০১৩ সালের ১২ জানুয়ারি মৃত্যু বরণ করেন।

 সম্মাননা 
সৈয়দা ইসাবেলা বিভিন্ন পুরস্কার ও সম্মাননায় ভূষিত হয়েছেন:

 ২০২১ সালে মুক্তিযুদ্ধে গুরুত্বপূর্ণ অবদানের জন্য একুশে পদক লাভ।

 তথ্যসূত্র 

বিষয়শ্রেণী:১৯৪২-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:২০২১-এ একুশে পদক বিজয়ী
বিষয়শ্রেণী:সিরাজগঞ্জের ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশী শিক্ষায়তনিক
বিষয়শ্রেণী:একুশে পদক বিজয়ী
বিষয়শ্রেণী:কলকাতার ব্যক্তি
বিষয়শ্রেণী:বাংলাদেশী লেখিকা